Hejsa. Jeg synes sommereksem har været oppe at vende et par gange her på HN, men er der nogen som kan fortælle mig hvad symptomerne er? Jeg ved at om sommeren kommer det til udtryk ved at de klør sig, men kan man se nogen symptomer på det her om vinteren? Grunden til at jeg spørger, er at jeg købte en hest i oktober og det er jo ikke noget man kan sikre sig imod ved dyrlæge tjek, eller hvad? Ville jeg kunne se sår eller ar efter det hvis hun havde...?
Hej den hest jeg kender har om vinteren kort man og pandelok (ikke klippet) Det er pga at han slider håret af om sommeren når eksemen hærger. Han har også MANGE skæl i manen - muligvis lidt gamle sårrester som ikke helt kan komme ud for hans efterhånden tykke man? Hans hale er også en stor høstak det stritter i hundrede sytten retninger. Han har lysere områder i pelser lige under manen i en bremme på begge sider af halsen pga. sår for mange gange. Han har også et stort lyst parti bag på bagparten.. Han er haflinger og er pæn rød ellers men der hvor "arrene" er har han helt palomino farvet pels.. Måske det kan hjælpe? Hilsen Anna
Man kan ikke se noget om vinteren, men i oktober vil man sandsynligvis stadig kunne se spor efter hårløse pletter og bemærke at hale og man stadig er mere eller mindre "afkløede". Jeg tror ikke man kan påvise det ved dyrlægetjek "udenfor sæsonen".
Da jeg købte hende i oktober havde hun en tynd man, som nu er lidt tykkere og halen har en del korte hår ved roden men ellers ser den fin ud... Hvis det viser sig til sommer at hun skulle (uheldigvis) have eksem ville jeg så kunne leverer hende tilbage når der er gået så lang tid?
Min hest har sommereksem, og om vinteren har hun kort man - næsten som en nordbagge. Jeg købte hende om vinteren, fik hende dyrlæge kontrolleret og han kunne intet finde galt. Selv troede jeg bare hun havde fået manen klippet kort. Hun klør sig rigtig meget om sommeren, det hjælper at hun går med eksemdækken + på fold uden noget hun kan klø sig på.